Roy Jorgen Svenningsen . Skjámynd úr fréttinni Hann kom ekki fyrstur í mark en vakti samt líklega mestu athyglina í hinu árlega maraþonhlaupi á Suðurpólnum . Arnar Björnsson skoðaði aðeins betur hinn magnaða 84 ára gamla RoyJorgenSvenningsen . 84 ára Kanadamaður , RoyJorgenSvenningsen , stal senunni í hinu árlega maraþonhlaupi á Suðurpólnum . 55 keppendur frá 17 löndum voru skráðir til leiks en hlaupið er við rætur Ellsworth fjallsins , tæplega þúsund kílómetrum frá Suðurpólnum . Bandaríkjamaðurinn William Hafferty kom fyrstur í mark á þremur klukkustundum , 34,12 mínútum en þetta er besti tími sem náðst hefur í hlaupinu . LenkaFrycova frá Tékklandi kom fyrst kvenna í mark , á 4 klukkustundum og 40,38 mínútum . Svenningsen var ögn lengur á leiðinni en aðrir keppendur . Hann var 11 klukkustundir og 42 mínútur að fara kílómetrana 42 í 20 gráðu frosti á pólnum . Stórkostlegt afrek hjá kappanum sem er sá elsti sem lokið hefur keppni . Hann tók fyrst þátt í maraþonhlaupi í Calgary 1964 og er búinn að keppa rúmlega 50 sinnum í maraþonhlaupi í 5 heimsálfum og besti tími hans er 2 klukkustundir og 28 mínútur . Það styttist í 85. afmælisdaginn og kannski á hann eftir að taka þátt í fleiri maraþonhlaupum . SusanRagdon varð um helgina elsta konan sem keppir í Antartíku-hlaupinu . Hún er 69 ára og kom í mark á 7 klukkustundum 38,32 mínútum . Ragon byrjaði seint að keppa í maraþonhlaupi en 2008 náði hún sínum besta tíma , hljóp þá á 3 klukkustundum og 52 mínútum , þá 58 ára að aldri . Hún hefur tekið þátt í Boston maraþoninu 20 sinnum . Já það er aldrei og seint að byrja . Hér fyrir neðan má sjá frétt Arnars Björnssonar um RoyJorgen og maraþonið á Suðurpólnum . Klippa : Sportpakkinn : Maður níræðisaldri sló í gegn í maraþoni á Suðurskautinu Athugið .